**Povzetek revizijskega poročila *Pravilnost poslovanja politične stranke Socialni demokrati v letu 2018***

Računsko sodišče je izvedlo revizijo *pravilnosti poslovanja politične stranke Socialni demokrati v letu 2018*.

*Cilj revizije* je bil izrek mnenja o pravilnosti poslovanja politične stranke Socialni demokrati v letu 2018. Računsko sodišče je preverjalo skladnost poslovanja politične stranke Socialni demokrati z Zakonom o političnih strankah in Zakonom o volilni in referendumski kampanji.

Računsko sodišče je o pravilnosti poslovanja politične stranke Socialni demokrati v letu 2018 izreklo *pozitivno mnenje*.

Računsko sodišče ni zahtevalo predložitve odzivnega poročila,ker je politična stranka Socialni demokrati že med revizijskim postopkom izvedla ustrezni popravljalni ukrep.

Ljubljana, 7. julija 2020